Aarhuus Stifts-Tidende, 1828-05-15
No. 75. Aar 1828. den 15de Mai. Torsdagen. med Brevposterne. Den til Forsendelse. privilegerede Kongelig allernaadigst. Stiftstidende. Aarhus Assesse Om den forestaaende Krig med Tyrkiet. Saa talrige de russiske Hære end ere, saa tapre Soldater de end bestaae af, saa talentfulde Anførerne end vise sig, kan man dog ikke nægte, at Porten besidder Forsvarsmidler, som ei ere at foragte, og at det ikke er saa let, som man vel i Almindelighed troer, at tilintetgjøre dens Magt. - Hvo som kjender det Terain, som bliver Krigskuepladsen, indseer let, at der behøves mere, end at 100,000 Mand blot vise sig, for at kunne være vis paa Seiren. Savn af alle Slags vente, Krigerne, og de Bjergkjæder og Defileer, som begynde 10 Mile Sønden for Donaufloden, give Tyrkerne Leilighed til at tage Positioner, hvis Erobring selv de meest øvede Tropper maa holde for vanskelig. Endog Søkysten er omgivet af steile, næsten utilgiengelige Klipper, hvorved enhver Operation, enhver Proviantering bliver næsten umulig, saa 40,000 Tyrker kunne være tilstræktelige til at forhindre selv den stærkeste Armees Fremrykning, og der menes, at Porten uden Vanskelighed i dette Foraar vil kunne stille 300,000 Md. i Marken, thi ingen Regent kan føre Krig med mindre Bekostninger end Sultanen, som desuden i sit sidste Hatticherik har erklæret, at Jngen kunde giøre Regning paa Sold i den forestaaende Krig, da det er en Religionskrig Veien er lang fra Jassy, langs med Pruth ned til Denauen, hvor denne deeler sig i flere Arme; derfra, naar Overgangen er lykkelig udført, kommer man til den stærke Position ved Schumla, hvor Storvezieren vistnok bevogter Passene i Bjergstrækningen Hæmus, derpaa til Adrianopel, og endelig til Constantinopel. (Schumlaligger 25 - 30 Mile fra Adrianopel og 45 - 50 Mile, fra Constantinopel.) Egnen ved Nedre=Donau er yderst usund, Klimaet hedt om Dagen, koldt om Natten; Kilderne udtørres let; Mangel paa godt Vand er 1ste heraf en naturlig Følge; deraf opstaae de Blodgange og Febersygdomme som i Tyrkekrigen, hvor Joseph 11 hentede Spiren til sin Død, saa overordentligt svækkede de østerrigske Hære. Magtpaaliggende er det derfor at de russiske Tropper kunne naae Schumla inden Hede og Tørke blive for store. Da der ingen ordentlige Veie findes mellem Schumla og Constantinopel og den høie Balkan Bjergstrækning skal passeres, saa er Tiden kostbar, hvis Krigen skal faae Ende i eet Felttog. Jmidlertid maa man ikke heller glemme at lægge i den anden Vægtskaal, at Russerne i sidste Perserkrig, have forceret ligesaa vanskelige Bjergpositioner, og at de tre Magter have Flaader til deres Disposition (hvis det kommer til Triple=Operationer), ved hvilke de efter den tyrkisk-ægyptiske Flaades Ødelæggelse kunne gjøre Angreb paa hvadsomhelst Punct de lyste, og at Grækerne, ved Albanesernes Utilfredshed, kunne med Understøttelse af allierede Divisioner og anførte af gode Feltherrer, gjøre en for Tyrkerne farlig Diversion til Macedonien, og endelig, at nu, da de persiske Grændseprovindser ere aabnede, og Freden med Persien sluttet, staaer Marschen til Constantinopel paa en mindre besværlig og lidet forsvaret Vei igjennem Lilleasien, aaben for General Paskewitschs Armee.